# КРАТКА ХАРАКТЕРИСТИКА НА ПРОДУКТА

# 1.ИМЕ НА ЛЕКАРСТВЕНИЯ ПРОДУКТ

ОСЦИЛОКОКЦИНУМ, пилули в еднодозова опаковка

OSCILLOCOCCINUM, pillules in single-dose container

# 2. КАЧЕСТВЕН И КОЛИЧЕСТВЕН СЪСТАВ

За 1 доза от 1g пилули:

Anas barbariae, hepatis et cordis extractum 200K…….0.01 ml

Помощни вещества: лактоза, захароза.

# 3. ЛЕКАРСТВЕНА ФОРМА

Пилули в еднодозова опаковка

# 4. КЛИНИЧНИ ДАННИ

## 4.1. Терапевтични показания

За профилактика и лечение на грипни състояния в начален и клиничен стадий, протичащи с температура, втрисане, мускулни болки.

## 4.2. Дозировка и начин на приложение

Перорално приложение.

Възрастни и деца:

Дозировката трябва да се уточни в зависимост от стадия на заболяването :

* За профилактично лечение: 1 доза (туба) седмично в период на опасност от зараза.
* При първите симптоми на грип: 1 доза (туба), колкото е възможно по-скоро. Приемът да се повтори от 2 до 3 пъти през интервал от 6 часа.
* При изявена клинична картина: по 1 доза (туба) 2 пъти дневно /сутрин и вечер/ в продължение на 1 до 3 дни.

Продуктът трябва да се приема поне 15 минути преди или 1 час след хранене.

Цялото съдържание на тубата да се остави до пълното разтваряне под езика.

Деца под 1 година: пилулите се разтварят във вода преди прием.

## 4.3. Противопоказания

Свръхчувствителност към активните вещества или към някое от помощните вещества.

## 4.4. Специални предупреждения и предпазни мерки при употреба

* Пациентите с редки наследствени състояния на галактозна непоносимост, Lapp лактазна недостатъчност или глюкозо-галактозна малабсорбция не трябва да приемат това лекарство.
* Пациентите с редки наследствени състояния на непоносимост към фруктоза, глюкозо- галактозна малабсорбция или захаразно-изомалтазна недостатъчност не трябва да приемат това лекарство.
* Ако след употреба на продукта симптомите продължават или състоянието се влоши, да се преоцени лечението.

## 4.5. Взаимодействие с други лекарствени продукти и други форми на взаимодействие

Не са провеждани проучвания за взаимодействията.

## 4.6. Фертилитет, бременност и кърмене

Не се очаква неблагоприятен ефект по време на бременност и кърмене, тъй като системната експозиция е пренебрежимо малка.

## 4.7. Ефекти върху способността за шофиране и работа с машини

Няма наблюдавано въздействие върху способността за шофиране и работа с машини.

## 4.8. Нежелани лекарствени реакции

Няма съобщения за нежелани лекарствени реакции.

**Съобщаване на подозирани нежелани реакпин**

Съобщаването на подозирани нежелани реакции след разрешаване за употреба на лекарствения продукт е важно. Това позволява да продължи наблюдението на съотношението полза/риск за лекарствения продукт. От медицинските специалисти се изисква да съобщават всяка подозирана нежелана реакция на

Изпълнителна агенция по лекарствата ул., Дамян Груев” № 8

1303 София

Тел.: +35928903417

уебсайт: [www.bda.bg](http://www.bda.bg)

## 4.9. Предозиране

Неприложимо.

# 5. ФАРМАКОЛОГИЧНИ СВОЙСТВА

## 5.1. Фармакодинамични свойства

Фармакотерапевтична група: хомеопатичен лекарствен продукт

Терапевтичните показания на този лекарствен продукт се основават на традиционната хомеопатична употреба на неговите съставки.

## 5.2. Фармакокинетични свойства

Неприложимо.

## 5.3. Предклинични данни за безопасност

Неприложимо

# 7. ПРИТЕЖАТЕЛ НА РАЗРЕШЕНИЕТО ЗА УПОТРЕБА

BOIRON

2 avenue de 1’Ouest Lyonnais

69510 Messimy

Франция

# 8.НОМЕР НА РАЗРЕШЕНИЕТО ЗА УПОТРЕБА

Регистрационен № 9600052

# 9. ДАТА НА ПЪРВО РАЗРЕШАВАНЕ/ПОДНОВЯВАНЕ НА РАЗРЕШЕНИЕТО ЗА УПОТРЕБА

Дата на първо разрешение за употреба: 08.04.1996

Дата на подновяване на разрешението за употреба: 06.04.2012

# 10. ДАТА НА АКТУАЛИЗИРАНЕ НА ТЕКСТА

09.2013